Diari Oficial de la Generalitat Valenciana


Sumari del DOGV 8690, del 03-12-2019 (2019/11710)

RESOLUCIÓ de 26 de novembre de 2019, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions a l'interior dels habitatges, i convocades mitjançant la Resolució de 6 de febrer de 2019 en el marc del Pla de reforma interior d'habitatge, Pla RENHATA 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11987


Data del document
:   26-11-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 26 de novembre de 2019, de la Direcció General de Qualitat, Rehabilitació i Eficiència Energètica, de la convocatòria per a la concessió de les ajudes regulades mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions a l'interior dels habitatges, i convocades mitjançant la Resolució de 6 de febrer de 2019 en el marc del Pla de reforma interior d'habitatge, Pla RENHATA 2019. [2019/11300]  
  
Vistes les sol·licituds presentades, i vistos els antecedents que consten en la Direcció General de Qualitat, Rehabilitació i Eficiència Energètica, resulten els següents   
  
Antecedents de fet  
  
1. Mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA i convocades les ajudes mitjançant la Resolució de 6 de febrer de 2019 per a l'exercici 2019, publicada en el DOGV número 8482, de 8 de febrer.  
Per a això s'ha habilitat a través d'aquesta ordre el procediment de concurrència competitiva a seguir, al qual poden concórrer qualsevol persona física propietària o arrendatària d'un habitatge a la Comunitat Valenciana, que complisquen les condicions que en les bases reguladores s'estableixen.  
2. D'acord amb el que es disposa en l'article 4 de la Resolució de 6 de febrer per la qual es convoquen les ajudes per a l'exercici 2019, el termini per a presentar les sol·licituds va acabar el dia 15 de maig de 2019.  
3. Les sol·licituds donades d'alta, eliminant les duplicades, són 697. De conformitat amb el que es disposa en la base dotzena de l'Ordre, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 16 de juliol de 2019 en el portal de www.gva.es la relació de sol·licituds admeses indicant aquelles que estaven incompletes. Llavors disposaven els sol·licitants d'un termini de 10 dies hàbils per a completar o esmenar la sol·licitud i documentació presentada.  
4. Reunit l'òrgan col·legiat integrat per la subdirectora general de Règim Jurídic i Polítiques Socials d'Habitatge, la cap del Servei de Planificació Econòmica i Regeneració Urbana, la cap del Servei de Rehabilitació i Observatori de l'Hàbitat i de la Segregació Urbana, la cap del Servei de Coordinació i Funció Social de l'Habitatge, els caps dels Serveis Territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que es disposa en la base dotzena de l'annex de l'ordre esmentada, a fi d'avaluar les sol·licituds presentades, s'ha elaborat una acta de la reunió, així com les relacions de les parts sol·licitants que poden resultar beneficiàries de les ajudes, així com una relació de sol·licituds per a les quals es proposa la de negació.  
  
Fonaments de dret  
  
1. Competència. És competent per a resoldre el director general de Qualitat, Rehabilitació i Eficiència Energètica, d'acord amb el que s'estableix en la base dotzena de l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA i convocades les ajudes mitjançant Resolució de 6 de febrer de 2019 per a l'exercici 2019, i el punt resolutiu tercer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, així com el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica i d'acord amb el Decret 105/2019, de 5 de juliol, del Consell.  
  
Vista l'acta de l'òrgan col·legiat de data 19 de novembre de 2019, la Llei 39/2015, d'1 d'octubre, del procediment administratiu comú de les administracions públiques, i altra normativa de necessària i pertinent aplicació, es dicta la següent resolució:  
  
Primer  
Concedir amb càrrec a l'aplicació pressupostària 00.17.55.606.54.5 de la línia S8267000, «Foment de la qualitat de l'habitatge de la Comunitat Valenciana», les ajudes de reforma interior dels habitatges regulats mitjançant l'Ordre 1/2018, de 12 de març, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores de la concessió de subvencions per a la millora de les condicions de l'interior dels habitatges, en el marc del Pla de reforma interior d'habitatges, Pla RENHATA i convocades mitjançant Resolució de 6 de febrer de 2019 per a l'exercici 2019, per un import total de 2.950.000,00 - dels quals s'han concedit un import total d'ajudes d'1.842.331,84 - corresponents a ajudes a càrrec de la Generalitat a 616 expedients que una vegada ordenats segons la puntuació obtinguda aplicant els criteris d'adjudicació de les bases reguladores de les ajudes, tot després d'haver acreditat les parts beneficiàries el compliment dels requisits i d'haver sigut comprovat el compliment de les seues obligacions fiscals, tributàries i amb la Seguretat Social.  
  
  
Segon  
Denegar les 81 sol·licituds que es detallen a continuació perquè incompleixen els requisits establits en les bases de la convocatòria, amb indicació del motiu pel qual la sol·licitud ha sigut denegada.  
  
  
Contra la present resolució, que exhaureix la via administrativa, es pot interposar potestativament un recurs de reposició davant de la Secretaria Autonòmica d'Arquitectura Bioclimàtica i Sostenibilitat Energètica, d'acord amb el punt resolutiu primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà d'haver-se publicat, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
València, 26 de novembre de 2019.- El director general de Qualitat, Rehabilitació i Eficiència Energètica: Jaume Monfort i Signes.